CELEX: 32015D1143
Language: lv
Date: 2015-07-13 00:00:00
Title: Komisijas Īstenošanas lēmums (ES) 2015/1143 (2015. gada 13. jūlijs) par atsauces uz standartu EN 60335-2-15:2002 par īpašām prasībām šķidrumu sildīšanas ierīcēm publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Direktīvu 2006/95/EK un saskaņā ar attiecīgo valstu procedūru (Dokuments attiecas uz EEZ)

14.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 185/23
            
         KOMISIJAS ĪSTENOŠANAS LĒMUMS (ES) 2015/1143
   (2015. gada 13. jūlijs)
   par atsauces uz standartu EN 60335-2-15:2002 par īpašām prasībām šķidrumu sildīšanas ierīcēm publicēšanu ar ierobežojumu Eiropas Savienības Oficiālajā Vēstnesī saskaņā ar Eiropas Parlamenta un Padomes Direktīvu 2006/95/EK un saskaņā ar attiecīgo valstu procedūru
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2006. gada 12. decembra Direktīvu 2006/95/EK par dalībvalstu tiesību aktu saskaņošanu attiecībā uz elektroiekārtām, kas paredzētas lietošanai noteiktās sprieguma robežās (1), un jo īpaši tās 5. panta otro un trešo daļu,
   ņemot vērā Eiropas Parlamenta un Padomes 2012. gada 25. oktobra Regulu (ES) Nr. 1025/2012 par Eiropas standartizāciju, ar ko groza Padomes Direktīvas 89/686/EEK un 93/15/EEK un Eiropas Parlamenta un Padomes Direktīvas 94/9/EK, 94/25/EK, 95/16/EK, 97/23/EK, 98/34/EK, 2004/22/EK, 2007/23/EK, 2009/23/EK un 2009/105/EK, un ar ko atceļ Padomes Lēmumu 87/95/EEK un Eiropas Parlamenta un Padomes Lēmumu Nr. 1673/2006/EK (2), un jo īpaši tās 11. panta 1. punkta b) apakšpunktu,
   ņemot vērā Zemsprieguma direktīvas darba grupas atzinumu,
   tā kā:
   
               (1)
            
            
               Ja valsts standarts, transponējot saskaņotu standartu, uz kuru Eiropas Savienības Oficiālajā Vēstnesī ir publicēta atsauce, un saskaņā ar attiecīgo valstu procedūru, attiecas uz vienu vai vairākiem drošības mērķu elementiem, kas izklāstīti Direktīvas 2006/95/EK I pielikumā, attiecībā uz elektroiekārtām, kas paredzētas lietošanai noteiktās sprieguma robežās, uzskata, ka saskaņā ar šo standartu ražota iekārta atbilst attiecīgajiem drošības mērķiem.
            
         
               (2)
            
            
               Kipra 2014. gada septembrī iesniedza oficiālu iebildumu pret standartu EN 60335-2-15:2002, kurā jaunākie grozījumi izdarīti ar A11:2012, “Mājsaimniecībai un līdzīgiem mērķiem paredzētas elektriskās ierīces – Drošība – 2-15. daļa: Īpašas prasības šķidrumu sildīšanas ierīcēm”.
            
         
               (3)
            
            
               Kipras oficiālajā iebildumā norādīts, ka standartā EN 60335-2-15:2002, kurā jaunākie grozījumi izdarīti ar A11:2012, nav iekļauti īpaši noteikumi par ierīcēm kafijas gatavošanai vai vispārējas lietošanas ierīcēm, kuras paredzētas vai par kurām no pieredzes zināms, ka tās izmanto dažu veidu kafijas gatavošanai vai dažu šķidrumu (piemēram, piena) sildīšanai. Šīs elektriskās ierīces sastāv no atvērtas kannas ar tās apakšā ietvertu sildelementu un rokturi. Sildelements tiek aktivizēts, novietojot kannu virs elektriskās pamatnes, kurai ir apaļš kontakts un uzmava līdzīgi kā parastajām ūdens vārīšanas kannām. Pirms uzvārīšanās maltā kafija kannā ceļas uz augšu, un ierīcē uzkrātās termiskās enerģijas dēļ karstā kafija pārplūst pāri malai pat tad, ja ierīces darbību vēlāk pārtrauc vai tā tiek nocelta no pamatnes. Piena sildīšanai raksturīga līdzīga pārplūšana. Tās rezultātā pastāv smagu apdegumu risks, ja verdošais šķidrums nokļūst uz lietotāju vai tiem blakus esošu bērnu ādas, un Eiropas standarts nesniedz prezumpciju par atbilstību Direktīvai 2006/95/EK.
            
         
               (4)
            
            
               Pārbaudījusi standartu EN 60335-2-15:2002, kurā jaunākie grozījumi izdarīti ar A11:2012, Komisija kopā ar pārstāvjiem no Zemsprieguma direktīvas darba grupas secināja, ka standarts neatbilst drošības mērķiem, kas noteikti Direktīvas 2006/95/EK I pielikuma 1. punkta d) apakšpunktā saistībā ar 2. punkta b) apakšpunktu.
            
         
               (5)
            
            
               Ņemot vērā nepieciešamību uzlabot drošības aspektus un līdz attiecīgai minētā standarta pārskatīšanai, atsauces uz standartu EN 60335-2-15:2002, kurā jaunākie grozījumi izdarīti ar A11:2012, publikācijai Eiropas Savienības Oficiālajā Vēstnesī un saskaņā ar valstu procedūrām, būtu jāpievieno atbilstīgs brīdinājums.
            
         
               (6)
            
            
               Šajā lēmumā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (ES) Nr. 1025/2012 22. pantu,
            
         IR PIEŅĒMUSI ŠO LĒMUMU.
   1. pants
   Atsauci uz standartu EN 60335-2-15:2002, kurā jaunākie grozījumi izdarīti ar A11:2012, “Mājsaimniecībai un līdzīgiem mērķiem paredzētas elektriskās ierīces – Drošība – 2-15. daļa: Īpašas prasības šķidrumu sildīšanas ierīcēm” publicē Eiropas Savienības Oficiālajā Vēstnesī un saskaņā ar valsts procedūrām, ar ierobežojumiem, kas izklāstīti pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Briselē, 2015. gada 13. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 374, 27.12.2006., 10. lpp.
   
   
      (2)  OV L 316, 14.11.2012., 12. lpp.
   
   
      PIELIKUMS
      
         Eiropas saskaņotā standarta EN 60335-2-15:2002 nosaukumu un atsauču publikācija saskaņā ar Direktīvu 2006/95/EK
      
      
                  ESO (1)
                  
               
               
                  Saskaņotā standarta numurs un nosaukums
                  (un atsauces dokuments)
               
               
                  Aizstātā standarta numurs
               
               
                  Aizstātā standarta atbilstības prezumpcijas beigu datums
               
            
                  1. piezīme
               
            
                  Cenelec
               
               
                  EN 60335-2-15:2002
                  Mājsaimniecībai un līdzīgiem mērķiem paredzētas elektroierīces – Drošība – 2-15.daļa: Īpašas prasības šķidrumu sildīšanas ierīcēm
                  IEC 60335-2-15:2002
               
               
                  EN 60335-2-15:1996
                  + A1:1999
                  + A2:2000
               
               
                  Darbības izbeigšanās datums
                  (1.7.2007.)
               
            
                  2.1. piezīme
               
            
                  EN 60335-2-15:2002/A1:2005
                  IEC 60335-2-15:2002/A1:2005
               
               
                  3. piezīme
               
               
                  Darbības izbeigšanās datums
                  (1.9.2008.)
               
            
                  EN 60335-2-15:2002/A2:2008
                  IEC 60335-2-15:2002/A2:2008
               
               
                  3. piezīme
               
               
                  Darbības izbeigšanās datums
                  (1.8.2013.)
               
            
                  EN 60335-2-15:2002/A11:2012
               
               
                  3. piezīme
               
               
                  23.1.2015.
               
            
                  EN 60335-2-15:2002/A11:2012/AC:2013
               
               
                   
               
               
                   
               
            
                  EN 60335-2-15:2002/AC:2006
               
               
                   
               
               
                   
               
            
                  Ierobežojums. Šīs publikācijas piemērošana nedod atbilstības prezumpciju attiecībā uz drošības mērķiem, kas noteikti Direktīvas 2006/95/EK I pielikuma 1. punkta d) apakšpunktā saistībā ar 2. punkta b) apakšpunktu, jo īpaši attiecībā uz apdraudējumu, ko izraisa karstas kafijas vai karstu šķidrumu pārplūšana, saistībā ar ierīcēm, kuras paredzētas vai par kurām pēc pieredzes zināms, ka tās izmanto dažu tādu veidu kafijas gatavošanai vai šķidrumu (piemēram, piena) sildīšanai, kuri kafijas gatavošanas vai šķidruma sildīšanas laikā izplešas.
               
            
            
         (1)  ESO: Eiropas standartizācijas organizācija:
      
         Cenelec: Avenue Marnix 17, 1000, Brussels, tālr. +32 2 5196871; fakss +32 2 5196919 (http://www.cenelec.eu)
      1. piezīme. Parasti atbilstības prezumpcijas beigu datums ir atsaukšanas datums (“dow” – date of withdrawal), ko noteikusi Eiropas standartizācijas organizācija, bet standartu lietotājiem jāievēro, ka dažos izņēmuma gadījumos var būt citādi.
      2.1. piezīme. Jaunajam (vai grozītajam) standartam ir tāda pati darbības sfēra kā aizstātajam standartam. Norādītajā datumā aizstātais standarts zaudē atbilstības prezumpciju attiecībā uz attiecīgo Savienības tiesību aktu pamatprasībām vai citām prasībām.
      3. piezīme. Labojumu gadījumā atsauces standarts ir EN CCCCC:YYYY, tā agrākie grozījumi, ja tādi bijuši, un jaunais grozījums. Aizstātais standarts ir attiecīgi EN CCCCC:YYYY un tā iepriekšējie grozījumi, ja tādi bijuši, bet bez jaunā grozījuma. Norādītajā datumā aizstātais standarts zaudē atbilstības prezumpciju attiecībā uz attiecīgo Savienības tiesību aktu pamatprasībām vai citām prasībām.